Conrado Durántez

Conrado Durántez Corral, nado en Ferrol o 21 de agosto de 1935, é un maxistrado galego, e escritor, investigador e promotor do olimpismo.

Traxectoria 
Licenciouse en Dereito pola Universidade de Santiago de Compostela en 1958, e profesionalmente tense dedicado á súa carreira como maxistrado. Xubilouse como presidente da sala do social do Tribunal Superior de Xustiza de Madrid.

O recoñecemento venlle do seu vencello ao olimpismo. Desde que en 1961 foi designado para representar a España na recentemente creada Academia Olímpica Internacional, presidiu a Academia Olímpica Española, que tamén fundou"Celebración del 40º aniversario de la Academia Olímpica Española" Casa de Su Majestad el Rey. Dentro da organización do movemento olímpico, tamén é presidente fundador da Asociación Panibérica de Academias Olímpicas (desde 1990), presidente fundador da Unión Española de Filatelia Olímpica (desde 1996), presidente fundador do Comité Español Pierre de Coubertin (desde 1998), e mais presidente de honra do Comité Internacional Pierre de Coubertin, do que foi presidente entre 1990 e 2001.. Tamén foi membro da Comisión para a Cultura e a Educación Olímpica do Comité Olímpico Internacional"Conrado Durántez, miembro de la Comisión para la Cultura y la Educación Olímpica del COI""Jacques Rogge confirma al ferrolano Conrado Durántez en la Comisión para la Cultura del COI" 7/4/2010 La Voz de Galicia.

En 1984 propuxérono para presidir o Comité Olímpico Español"Conrado Durántez, único candidato independiente del deporte a la presidencia del Comité Olímpico" El País. Consultado el 17 de agosto de 2010, mais finalmente foi escollido Alfonso de Borbón.

Como investigador, doutorouse en Historia con 75 anos pola Universidade de León, cunha tese sobre o significado da vitoria nos Xogos de Olimpia.

Galardóns
 Orde Olímpica, concedida polo Comité Olímpico Internacional (1989).
 Doutor honoris causa pola Academia Nacional de Deportes dos Estados Unidos (1994).
 Medalla de Ouro da Real Orde do Mérito Deportivo de España (2008).

 Publicaciones 
Durántez é un prolífico autor ao redor do olimpismo, a historia dos Xogos Olímpicos modernos e dos da Antigüidade, e de Pierre de CoubertinBibliografía sobre Pierre de Coubertin IOC.
Los Juegos Olímpicos Antiguos (1964)
Olimpia y las Juegos Olímpicos Antiguos (1976)
Léxico de los deportes olímpicos (1976)
Las Olimpiadas Griegas (1977),
Barcelona Olímpica (1986)
 La Antorcha Olímpica (1987) 
Barcelona 92 XXV Olimpiada (1988)
 La Academia Olímpica Internacional (1989)
 El Olimpismo y sus Juegos (1990)
 De Olimpia 776 a. J.C. a Barcelona 1992 (1991)
 La Historia Olímpica (1992)
El Centenario Olímpico (1992) 
Pierre de Coubertin: Imagen y Filosofía (1993)
 Pierre de Coubertin el Humanista Olímpico (1994)
 Pierre de Coubertin y la Filosofía del Olimpismo (1994)
 Los Orígenes del Comité Olímpico Español (1994)
 Historia y Filosofía del Olimpismo (1995)
 Academias Olímpicas Nacionales (1999)
 El Comité Olímpico Español: Orígenes y Naturaleza Jurídica (2000)
 Pierre de Coubertin y su ideario (2001)
 El Olimpismo moderno y su filosofía: El ideario (2004)
 El Olimpismo (2004)
 Las Olimpiadas modernas (2005)
 Olimpia I (2005)
 Olimpismo para jóvenes (2006)
 Olimpismo y Deporte: Valores y Símbolos (2006)
 El Fuego de Olimpia (2008 )
 La Academia Olímpica Española. Cuarenta Aniversario (2008).
 Orígenes del Olimpismo en Iberoamérica (2009, coord.)
 El COE. Un siglo (2011)
 Los Juegos (2012), 
La Asociación Panibérica de Academias Olímpicas (2012)
 El Centenario del Comité Olímpico Español. Un siglo de Olimpismo (2013)
 Pierre de Coubertin. Credo y simbología olímpica (2013)
 El Olimpismo (2015).

 Notas 

Categoría:Olimpismo
Categoría:Xuíces de Galicia
Categoría:Escritores de Galicia
Categoría:Nados en Ferrol
Categoría:Nados en 1935
Categoría:Escritores en lingua castelá
Categoría:Historiadores da Grecia antiga
Categoría:Personalidades de Galicia sen imaxes
Categoría:Medalla de Ouro da Real Orde do Mérito Deportivo